44. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 575 της 4/9 Αυγ. 1978 (ΦΕΚ Α΄ 123) Περί συστάσεως και συνθέσεως Γραφείων Περιφερειακών Υπηρεσιών παρά τω Ταμείω Συντάξεων Αυτοκινητιστών. Έχοντες υπ’ όψει: 1.Τας διατάξεις της παρ. 1 του άρθρ. 5 του Νόμ. 38/75 «περί ρυθμίσεως εξοφλήσεως οφειλών εκ καθυστερουμένων ασφαλιστικών εισφορών προς Οργανισμούς Κοινωνικής Ασφαλίσεως και Πολιτικής αρμοδιότητος του Υπουργείου Κοινωνικών Υπηρεσιών και συμπληρώσεως και τροποποιήσεως διατάξεων Νόμων και ετέρων θεμάτων του Υπουργείου τούτου». 2.Τας διατάξεις της υπ’ αριθ. 3676/932/78 (ΦΕΚ 498/78 τ. Β΄) αποφάσεως του Πρωθυπουργού και Υπουργού Οικονομικών «περί μεταβιβάσεως αρμοδιοτήτων». 3.Σύμφωνον γνώμην του Διοικητικού Συμβουλίου του ΤΣΑ διατυπωθείσαν κατά την υπ’ αριθ. 1382/12.4.1978 συνεδρίασιν αυτού.  4.Την υπ’ αριθ. 572/1978 γνωμοδότησιν του Συμβουλίου της Επικρατείας, προτάσει των επί της Προεδρίας Κυβερνήσεως και Κοινωνικών Υπηρεσιών Υπουργών και Υφυπουργού Οικονομικών, αποφασίζομεν: Άρθρ.1.-1.Συνιστώνται παρά τω ΤΣΑ τα κάτωθι Γραφεία περιφερειακών Υπηρεσιών: α)Γραφείον Πρεβέζης με δικαιοδοσίαν επί του Νομού Πρεβέζης. β)Γραφείον Ηγουμενίτσης με δικαιοδοσίαν επί του Νομού Θεσπρωτίας. γ)Γραφείον Πολυγύρου με δικαιοδοσίαν επί του Νομού Χαλκιδικής. δ)Γραφείον Ερμουπόλεως- Σύρου με δικαιοδοσίαν επί του Νομού Κυκλάδων. ε)Γραφείον Καστοριάς με δικαιοδοσίαν επί του Νομού Καστοριάς. ς)Γραφείον Καρπενησίου με δικαιοδοσίαν επί του Νομού Ευρυτανίας. Σελ. 1390, 228(α) Τεύχος Θ42-Σελ. 36 Άρθρ.2.-Εις την αρμοδιότητα των συνιστωμένων Περιφερειακών Γραφείων υπάγονται τα κάτωθι θέματα: Η επιμέλεια δια την έγκαιρον βεβαίωσιν δι’ επιτοπίου ελέγχου, και παντός ετέρου τρόπου, των πάσης φύσεως πόρων του Ταμείου, την είσπραξιν τούτων, την κοινοποίησιν λογαριασμών οφειλών, την έκδοσιν πράξεων επιβολής εισφορών και προσθέτων τελών (Π.Ε.Ε.Π.Τ.) και την λήψιν αναγκαστικών μέτρων προς είσπραξιν των καθυστερουμένων εισφορών παρά παντός υποχρέου (δια κατασχέσεων, πλειστηριασμών και καταθέσεως μηνύσεων και αγωγών). Η μέριμνα δια τήρησιν βιβλίων - μητρώων ησφαλισμενών ιδιοκτητών και εργοδοτών εν γένει, ευρετηρίων βοηθητικών βιβλίων, φακέλλων και παντός απαιτουμένου δια την παρακολούθησιν των ανωτέρω ενεργειών, στοιχείων. Η επιμέλεια δια την κατάθεσιν παρά Τραπέζαις των εισπραττομένων εισφορών, την είσπραξιν των αποστελλομένων χρηματικών εντολών, την πληρωμήν δαπανών κατά τα κεκανονισμένα, την τήρησιν βιβλίου Ταμείου και παντός ετέρου βιβλίου ή στοιχείου όπερ ήθελε κριθή απαραίτητον. Η τήρησις πρωτοκόλλου, αρχείου σχεδίων εγγράφων και αλληλογραφίας εν γένει. Η μέριμνα δια την μίσθωσιν ή αναμίσθωσιν Γραφείων δια την εγκατάστασιν των Υπηρεσιών, την εκποίησιν υλικού, την συντήρησιν, επισκευήν και ασφάλειαν των επίπλων και σκευών και την παραλαβήν και φύλαξην του εντύπου υλικού. Η μέριμνα δια την ασφάλισιν εις το ΤΣΑ των κατά νόμον υπαγομένων εις την ασφάλισιν ασθενείας προσώπων δια την έκδοσιν και θεώρησιν των βιβλιαρίων ασθενείας και δια την παρακολούθησιν των μεταβολών των ησφαλισμένων του Κλάδου. Η τήρησις ειδικού Μητρώου μετά των σχετικών ευρετηρίων και καρτελλών ως και των ατομικών φακέλλων των ησφαλισμένων του Κλάδου. Η χορήγησις της παρεχομένης υπό του Ταμείου περιθάλψεως και η έκδοσις εισιτηρίων εισαγωγής εις τα θεραπευτήρια ως και πάσης εντολής δια την παροχήν της περιθάλψεως. Η υποβολή αρμοδίως των απαιτουμένων δια την νοσηλείαν δικαιολογητικών. 39.Ν.β.44 Ταμείο Ασφαλίσεως Αυτοκινητιστών (Τ.Σ.Α.) 83 